Γρήγορη μαρμελάδα φράουλα
Υπάρχουν αρκετές τεχνικές για να φτιάξουμε μαρμελάδες... Αυτή είναι μια πανεύκολη συνταγή!
1 κιλό φράουλες, 1 κουτ. γλυκού τζίντζερ φρέσκο, τριμμένο (προαιρετικά), 600 γρ. ζάχαρη, 70 γρ. χυμός λεμονιού
Πλένουμε πολύ καλά τις φράουλες και τις καθαρίζουμε από τα κοτσάνια τους. Στη συνέχεια τις αφήνουμε πάνω σε απορροφητικό χαρτί κουζίνας για να στεγνώσουν εντελώς.Ρίχνουμε τις φράουλες, το τζίντζερ και τη ζάχαρη σε μια πλατιά χαμηλή κατσαρόλα και με ένα πιρούνι ή κουτάλι πιέζουμε ελαφρώς τις φράουλες να μαλακώσουν λίγο και να ποτίσει κάπως η ζάχαρη με το ζουμί τους.Τοποθετούμε την κατσαρόλα σε δυνατή φωτιά και, μόλις πάρει μία βράση, χαμηλώνουμε την ένταση στο μεσαίο. Βράζουμε για 15 λεπτά ανακατεύοντας κάθε τόσο. Μόλις δούμε ότι αρχίζει να δένει, ρίχνουμε το λεμόνι και συνεχίζουμε το μαγείρεμα μέχρι να δέσει ελαφρώς.Διατηρούμε τη μαρμελάδα σε αποστειρωμένα βάζα ή στο ψυγείο για 1 - 2 μήνες.Μυστικά:Έχει δέσει η μαρμελάδα;Πώς αποστειρώνουμε τα βάζα;